ਸਮ੍ਰਿਤੀ ਮੰਧਾਨਾ
ਸਮ੍ਰਿਤੀ ਸ਼੍ਰੀਨਿਵਾਸ ਮੰਧਾਨਾ (ਅੰਗ੍ਰੇਜ਼ੀ: Smriti Shriniwas Mandhana; ਜਨਮ 18 ਜੁਲਾਈ 1996) ਇੱਕ ਭਾਰਤੀ ਕ੍ਰਿਕਟਰ ਹੈ, ਜੋ ਭਾਰਤੀ ਮਹਿਲਾ ਰਾਸ਼ਟਰੀ ਟੀਮ ਲਈ ਖੇਡਦੀ ਹੈ। ਜੂਨ 2018 ਵਿਚ, ਭਾਰਤੀ ਕ੍ਰਿਕਟ ਕੰਟਰੋਲ ਬੋਰਡ (ਬੀ.ਸੀ.ਸੀ.ਆਈ.) ਨੇ ਉਸ ਨੂੰ ਸਰਬੋਤਮ ਮਹਿਲਾ ਅੰਤਰਰਾਸ਼ਟਰੀ ਕ੍ਰਿਕਟਰ ਦਾ ਨਾਮ ਦਿੱਤਾ। ਦਸੰਬਰ 2018 ਵਿਚ, ਅੰਤਰਰਾਸ਼ਟਰੀ ਕ੍ਰਿਕਟ ਪ੍ਰੀਸ਼ਦ (ਆਈ.ਸੀ.ਸੀ.) ਨੇ ਉਸ ਨੂੰ ਸਾਲ ਦੀ ਸਰਬੋਤਮ ਔਰਤ ਕ੍ਰਿਕਟਰ ਲਈ ਰਾਚੇਲ ਹੇਹੋ-ਫਲਿੰਟ ਪੁਰਸਕਾਰ ਨਾਲ ਸਨਮਾਨਤ ਕੀਤਾ। ਉਸੇ ਸਮੇਂ ਉਸ ਨੂੰ ਆਈਸੀਸੀ ਨੇ ਸਾਲ ਦਾ ਇਕ ਰੋਜ਼ਾ ਪਲੇਅਰ ਆਫ ਦਿ ਈਅਰ ਵੀ ਚੁਣਿਆ ਸੀ।